औं समाजवाद दा हामीं आं। पर सवाल छड़ा समाजवादी बरताव दा होऐ, कवता दा नईं, तां में अपनी जानकारी बधाने आस्तै समाजवादी लेखकें दे लिखे दे ग्रंथ पढ़ना मता मनासब समझग, (समाजवादी) कवता-पोथियां नईं। मसालै दे तौरे पर उनें दिनें डोगरी सस्था दे जलसें च इक गीत गाया जन्दा हा जेदे च सुन्ना, चांदी, लोहा, कोला, जम्मू च इनें चीजें दे होने दी बी चर्चा औन्दी ही। इयै जनेया अर्थशास्त्र सम्बन्धी पैहला सबक नसर च गै शैल जचदा ऐ।